Mari Kartau
Mari Kartau aka Siram (s. 1968) on lõpetanud Eesti Kunstiakadeemia kunstiteaduse eriala, õppinud mitteformaalses kunstiõppeasutuses Academia Non grata ning omab ka metsanduslikku haridust. Oma loomingus on ta tegelenud peamiselt performance’ ja maalikunstiga, vähem ka teinud installatsioone ja graafikat. On kureerinud arvukalt näitusi ja kirjutanud kunstikriitikat. Kunsti valdkonnas oli aktiivsem aastatel 1992 – 2015, kuid tegutseb ka praegu. Loomingus on peamine inimese ja looduse suhete uurimine, kusjuures loodust võib esindada ka inimene ise.